Eesti Jahimees
Eesti Jahimees on Tallinnas alates 2001. aastast ilmuv jahindus- ja loodusajakiri, mida annab välja Eesti Jahimeeste Selts. Ajakiri ilmub 6 korda aastas. Ajakirja eelkäijaks oli aastatel 1988–2000 ilmunud ajaleht Jahimees. Aastatel 1988–1989 ilmus mitu numbrit ajalehte Jahimees. Siis tuli kolm aastat pausi ja märtsis 1992 ilmus Jahimehe number, mida võib pidada järjepideva ajalehe ja ajakirja ilmumahakkamise alguseks. Ajalehe esimeseks peatoimetajaks oli Ülo Kraan, kes vedas lehte ja hiljem ajakirja kokku 16 aastat (1992–2008).